[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000005", "text": "Dod o hyd i Gwrs"}, {"text_idx": "#000012", "text": "Cefnogaeth cymheiriaid yn helpu cynyddu effeithiau llesol gweithgareddau awyr agored"}, {"text_idx": "#000013", "text": "Grw\u0302p arforgampau. : Credyd llun: Trys BurkeDisgrifiwyd y gogledd fel 'Prifddinas Antur Ewrop' ac mae eleni'n cael ei hyrwyddo fel #blwyddynyrawyragored #yearofoutdoors, mae anogaeth inni ddathlu'r mynyddoedd, yr arfordir a chefn gwlad ac i ymgolli yn harddwch naturiol y wlad a medi'r effeithiau llesol."}, {"text_idx": "#000015", "text": "Wrth arwain grw\u0302p o gyn-filwyr dall, o Blind Veterans UK, mewn arforgampau oddi ar arfordir Ynys Mo\u0302n, gwelodd Trys Burke o Snowdonia Watersports fod pawb yn cefnogi ei gilydd ac yn gallu annog ei gilydd mewn ffyrdd na allai hithau oherwydd nad oedd hi\u2019n ddall."}, {"text_idx": "#000016", "text": "\u201cO gamu'n o\u0302l ar adeg briodol a gadael i un o\u2019r cyfranogwyr hyderus arwain y lleill trwy ran fach o'r cwrs, gallwn weld hyder a mwynhad y grw\u0302p yn tyfu ac yn tyfu,\u201d meddai Trys. \u201cRoedd yr arweinydd cymheiriaid yn cynnig llawer mwy o ysbrydoliaeth nag y gallwn i fyth, oherwydd roedd yn deall yn iawn sut oedd y lleill yn teimlo, ac yn gwybod yr hyn allen nhw ei wneud a'r hyn na allen nhw ei wneud. Roedd y grw\u0302p yn ymddiried yn llwyr ynddo ac oherwydd hynny roeddent yn hamddenol ac yn cyflawni llawer mwy na'r disgwyl.\u201d"}, {"text_idx": "#000017", "text": "Grw\u0302p yn mwynhau codi hwyliau ar gaiac mo\u0302r: Credyd llun: Trys BurkeMewn gofal iechyd, mae cefnogwyr cymheiriaid (a elwir hefyd yn arweinwyr cymheiriaid neu'n fentoriaid cymheiriaid) yn aml yn gweithio mewn ro\u0302l lle maent yn defnyddio eu profiadau ac yn rhannu'r profiadau hynny i ysbrydoli, hysbysu a chefnogi'r lleill mewn sefyllfaoedd tebyg, i'w helpu nhw ddod o hyd i'w llwybr eu hunain at wellhad neu fywyd hapusach. Mae Trys bellach yn gwneud PhD yn Ysgol Gwyddorau Iechyd Prifysgol Bangor i ddatblygu model o gefnogaeth cymheiriaid a'i dreialu yn yr awyr agored. \u201cFydd hi ddim yn hawdd\u201d meddai. \u201cMae'r awyr agored yn amgylchedd deinamig iawn ac yn aml yn beryglus. Mae'n hollbwysig gwybod pryd a ble sydd orau i ganiata\u0301u i'r gweithiwr cefnogi cymheiriaid gymryd yr awennau, ond mae manteision cymryd rheolaeth, hyd yn oed am gyfnod byr, yn cynnig mwy o gyfleoedd i fagu hyder ac ymddiriedaeth yn y grw\u0302p.\""}, {"text_idx": "#000018", "text": "Bydd yr ymchwil hwnnw hefyd yn rhoi sylw i dargedau Llywodraeth Cymru yn Neddf Llesiant Cenedlaethau'r Dyfodol (Cymru) 2015 a bydd yn cynnig rhaglenni newydd posib i gleientiaid canolfannau gweithgareddau'r gogledd. Dywedodd Chris Thorne perchennog Snowdonia Watersports yn Llanberis, a phartner cwmni'r project: Criw'n cerdded ger Llyn Crafnant: Credyd llun: Simon BurkeMae llawer o grwpiau cymunedol lleol, a nifer ohonynt ag anghenion cymhleth, yn dod atom ar gyfer gweithgareddau awyr agored yn rheolaidd. Mae'n wych iawn gallu cynnig rhaglen ddatblygu i'n cleientiaid a'u haelodau yn yr awyr agored a fydd yn mynd a\u0302'r aelodau ar siwrnai y tu hwnt i gymryd rhan yn y gweithgareddau'n unig.\""}]